Dringende ondersoek begin na noedels glo tot sterftes lei | Maroela Media
Die ondersoek is deur die departement van gesondheid gelas na die voorvalle van beweerde voedselvergiftiging in Mpumalanga, die Oos-Kaap en Gauteng.
"Die departement het Donderdag 'n dringende vergadering met die omgewingsgesondheidspraktisyns van die drie geraakte provinsies en munisipaliteite gehou om voorlopige ondersoekverslae na die kinders se sterftes te ontvang ten einde meer inligting te bekom, insluitend die handelsnaam van die noedels, die verskaffer of vervaardiger en die winkels waar dit gekoop is," het Foster Mohale, woordvoerder van die departement gesê.
Die produkte wat glo tot die kinders se dood gelei het, is ook vir laboratoriumtoetse gestuur en daar word op die uitslag hiervan en ander ondersoeke gewag om te bepaal hoe daar volgende opgetree moet word.
Volgens Mohale sal daar na gelang hiervan bepaal kan word of daar wel 'n verband is tussen die noedels en die sterftes. Indien dit die geval is, sal die vervaardigers en verskaffers van die betrokke produkte onmiddellik in kennis gestel word en sal besluit word of dit nodig is om al die betrokke produkte te herroep om grootskaalse toetsing te doen ten einde verdere lewensverlies te probeer voorkom.
Die ondersoek moet ook bepaal of enige ander pasiënte in die betrokke munisipale gebiede behandel is vir moontlike voedselvergiftiging en soortgelyke simptome en of daar ander sterftes was waarvan daar nog nie kennis gedra word nie.
Geregtelike doodsondersoeke word intussen ook deur die polisie gedoen om die presiese oorsake van die sterftes vas te stel.
Die departement het sy medelye met die kinders wat gesterf het se families betuig.
Watter brand is dit wat hulle ge-eet het..
Kan dit chinky winky imports wees??
Meer as n week na die eerste voorval, nou word toetse gedoen? Ek glo nie dis die noodles nie. Ek stem saam en dink hulle het gif of iets saam dit ingekry.
Die nuwe "noedelkomitee"……nog miljoene uit die belastingbetalers se sakke……
Ons sal maar kyk wat verdwyn van die rakke af………. nou hoop en bid hulle seker die honderde duisend pakkies wat reeds verkoop is nie ook skadelik is of kan wees nie…… As daar nie onraad is nie.
Net jammer hulle wys n pakkie van een van ons bekende name op n verslag………… Dit grens aan sabotasie / skending van die bekende naam……